**Smisao života**

Svaki se čovjek pri odrastanju, bar jedanput, zapita koji je smisao njegovog postojanja i života. Neki žele biti poznati, neki pak anonimni, ali uspješni u svom poslu. Neki žele samo jednu stvar: biti obični ljudi u ovom svijetu u kojem žive, s željom da su sretni i okruženi ljudima koji ih vole, jer to čini smisao njihovog života. Svaka osoba traga za svojom srećom, za svojim željama.

Budući da su ljudi samo obična bića koja uvijek žele nešto novo i veće čak i kad postignu svoje ciljeve, oni opet žele više i tragaju za nečim novim, daljim, teže ostvarivim ciljevima do kojih možda nikad neće stići i onda misle kako je njihov život izgubio smisao zbog jednog neuspjeha.

Ljudi imaju različite poglede na život, njegov smisao, i na uspjeh u životu. Svaki čovjek postavlja drukčije teorije o životu. Potreba čovjeka za dokazivanjem i uspješnošću u svom poslu i životu ponekad ga sputava i vodi u pogrešnom smjeru. Niti jedan čovjek ne može biti u potpunosti ispunjen sve dok pored sebe nema osobe koje ga vole i podržavaju. Život čine male stvari, sreću mali znaci pažnje, a sve ono što čovjek uradi zbog sebe, čini ga ispunjenim i zadovoljnim svojim životom.

Ismar Hairlahović 1. C (2010.)